पथरी शनिश्चरे नगरपालिका
पथरी-शनिश्चरे नगरपालिका नेपालको पूर्वाञ्चल विकास क्षेत्र अन्तर्गत कोशी अञ्चलमा पर्ने मोरङ जिल्लामा अवस्थित एक नगरपालिका हो। मोरङ्ग जिल्लाको सदरमुकाम विराटनगरबाट करिव ५४ किलोमिटर पूर्वोत्तर क्षेत्रमा अवस्थित पथरीशनिश्चरे नगरपालिकालाई नेपाल सरकारले मिति २०७१-०१-२५ गते साबिक पथरी र शनिश्चरे गाउँ विकास समिति मिलेर नगरपालिकाको रूपमा घोषणा भई कार्यान्वयन भईरहेको नगरपालिका मध्येको एक नगरपालिका हो । यस नगरपालिकाको पूर्वमा उर्लावारी नगरपालिका, पश्चिम क्षेत्रमा वयरवन गाउँ विकास समिति , उतरमा जाते गाउँ विकास समिति र दक्षिणमा अमरदह र हसनदह गाउँ विकास समितिसँग सिमाना जोडिएको छ भने यस नगरपालिकाको क्षेत्रफल भने ५३.७ वर्ग किमी छ। यस नगरपालिकामा करीब ८०००० जनसङ्ख्या बसोबास गरेको पाइन्छ । यस नगरपालिकालाइ १५ वटा वडा कायार्लयहरूमा  विभाजन गरिएको छ ।साविकको शनिश्चरे बजार रहेको ठाँउलाई नगरपालिकाको केन्द्र बनाइएको छ। यो नगरपालिका २०६८ साउन १ देखि लागू हुने गरी बनाइएको हो तर कार्यन्वयनमा हाल २०७१ जेष्ठ ४ देखि आएको हो। पथरी-शनिश्चरेलाई नगरपालिका घोषणा गर्दा साविकको पथरी र शनिश्चरे गाउँ विकास समितिहरू समावेश गरिएका हुन्। आर्थिक वर्ष २०६८/६९को बजेटमार्फत् मुलुकमा ४१ नयाँ नगरपालिका थपिंदा पथरी-शनिश्चरे पनि नगरपालिका बनेको हो। महानगरपालिका, उपमहानगरपालिका र नगरपालिका गरी अब मुलुकमा कूल १९० भएका छन् भने गाविसको संख्या ३ हजार ९ सय १५बाट घटेर ३ हजार ६ सय ३३ भएका छन।

जनसङ्ख्या
पथरी-शनिश्चरे नगरपालिका पथरी र शनिश्चरे गाविसहरू मिलेर बनेको हो। त्यसैले राष्ट्रिय जनगणना २०६८ अनुसार तीन ठाउँको जनसङ्ख्यालाई जोडेर ४९,८०८ रहेको छ।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, मोरङ

यो पनि हेर्नुहोस

नेपालका नगरपालिकाहरू
मोरङ जिल्लाका ठाउँहरू
जिल्ला सदरमुकामहरू
तराईका नगरपालिकाहरू
२०७१ वैशाख २५ मा घोषित नगरपालिकाहरू
नेपालका प्रमुख स्थानहरू
कोशी प्रदेशका नगरपालिकाहरू